ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en es ka ka ka ka ka ka ka ka ka ka ka ka ka en es es nl ka ka ca en ka ka ka en ka ka en ka en ka en ka en en ka ka ka ka ka en ka en ka en ka en en ka en ka en ka en en ka ka ka ka xmf ka ka ka ka en en en
აფბა იმ ხარვეზებს ასახელებს რომელიც თამბაქოს შესახებ კანონს ახლავს | ტელეგრაფი
„ახალგაზრდა ფინანსისტთა და ბიზნესმენთა ასოციაცია – აფბა“ კიდევ ერთხელ ამახვილებს ყურადღებას „თამბაქოს შსახებ კანონპროექტზე“ და იმ ხარვეზებზე საუბრობს რომელიც კანონპროექტს ამ ფორმით ახლავს. კანონპროექტს არ გააჩნია ფინანსური ანალიზი, ერთადერთი რასაც ფინანსური კუთხით კანონპროექტიდან ვიგებთ არის ის, რომ სახელმწიფოს დამატებითი ხარჯების გაწევა არ მოუწევს და ეს ბიუჯეტს დამატებით ტვირთად არ დააწევბა. მაგრამ კანონში არეფრია ნათქვამი იმ ბიზნესებზე და იმ კომპანიებზე რომლებიც კანონპროექტის ამოქმედების შემდეგ დაზარალდებიან და რომელთა შესაძლო ზარალიც ნეგატიურად აისახება, როგორც ბიუჯეტის ფისკალურ მხარეზე, ისე მთლიანად ქვეყნის ეკონომიკასა და სოციალურ ფონზე. ამას გარდა გაუგებარია, თუ როგორ უნდა მოახდინონ სხვადასხვა უწყებებმა კანონის აღსრულება იმავე რესურსებით რაც დღეს გააჩნიათ მათ, მით უფრო, რომ დღეს არსებული კანონი ბევრად უფრო მარტივია და ამ მარტივი კანონის აღსრულებაც უჭირთ უწყებებს არსებული რესურსით.
მცირე ბიზნესს ასევე სასიკვდილო საფრთხეს უქმნის კანონპროექტის ერთ-ერთი მუხლი რომლის მიხედვითაც თამბაქოს ხილვადობა უნდა აიკრძალოს, როგორც სავაჭრო ობიექტის შიგნით, ასევე გარეთ. საქმე იმაშია, რომ სავაჭრო ობიექტებს თამბაქოს ინდუსტრიის წარმომადგებლები თვიურ ქირას უხდიან თამბაქოს სტენდის განთავსებაში, ამ თანხის ამოღება კი მცირე ბიზნესისთვის (მარკეტები ჯიხურები უბნის მაღაზიები) მძიმე დარტყმა იქნება.
კიდევ ერთი რეგულაცია რომელიც, როგორც ბიზნეს სექტორს, ისე მთლიანად ეკონომიკის განვითარებას უქმნის საფრთხეს, არის თამბაქოს ინდუსტრიის წარმომადგენლების ჩართულობის აკრძალვა ნებისმიერი ტიპის ჯანდაცვის ან აღნიშნულ თემაზე მიმდინარე განხილვაში. ასევე კანონპროექტის მიხედვით ამ ბიზნესის წარმომადგენლებს ეკოძალებათ ნებისმიერი ტიპის კომუნიკაცია სახელმწიფოს ჩინოსნებთან. რაც ერთის მხრივ უარყოფითად აისახება ბიზნეს გარემოზე, ხოლო მეორეს მხრივ არის საქართველოს კონსტიტუციის 19-ე მუხლის დარღვევა რომლის მიხედვითაც, ყოველ ადამიანს აქვს სიტყვის, აზრის, სინდისის, აღმსარებლობისა და რწმენის თავისუფლება.
რაც შეეხება აღსრულების ნაწილს კანონპროექტს ამ მიმართულებითაც ხარვეზები ახლავს, უფრო კონკრეტულად კი კანონპროექტში არ არის ჩადებული რელური კონტროლისა და აღსრულების მექანიზმები. მაგალითად თამბაქოს ნაწარმის, თამბაქოს აქსესუარის ან/და მისი მოხმარებისთვის განკუთვნილი მოწყობილობის რეალიზაცია, იმ დაწესებულებაში სადაც ეს კანონით აიკრძალება გაოიწვევს დაჯარიმებას, თუმცა ვინ იქნება ამ შემთხვევაში მაკონტროლებელი და ვინ აღასრულებს კანონით დადგენილ ნორმებს კანონპროექტიდან ვერ ვიგებთ.
კანონპროექტის კიდევ ერთი სერიოზული ხარვეზი, არის მწეველთა გაკონტროლება, (დაწესებულებები, გასართობი ცენტრები, საკონფერენციო დარბაზები, რესტორნები, კაფეები, საზოგადოებრივი კვების ობიექტები, კლუბები, კაზინოები, საბანკეტო დარბაზები)  კანონპროექტის თავდაპირველი ვარიანტის მიხედვით ამ დაწესებულებებში მწეველთა კონტროლი ევალებოდა შსს -ს, მაგრამ ამ უკანასკნელის არგუმენტების მიხედვითვე, მათი მხრიდან აღნიშნულ დაწესებულებებში მწეველთა კონტროლი ძნელად ადმინისტრირებადი და პრაქტიკულად შეუძლებელია.  შსს- ს აღნიშნული განცხადების შმდეგ, კანონპროექტში ცვლილება შევიდა და აღნიშნული საკითხის კონტროლი ფინანსთა სამინისტროს დაევალა, თუმცა რესურსების უცვლელობის პირობებში აღნიშნულ სამინისტროსაც მსუბუქად, რომ ვთქვათ გაუჭირდება მონიტორინგი და დამრღვევების ადმინისტრირება. ასევე აღსანიშნავია, რომ კანონპროექტის პირველი ვერსიის განხილვის შემდეგ, რომელ ვარიანტზეც თითქმის ყველა სამინისტრომ, მათ შორის შსს – მ უარყოფითი დასკვნა დაწერა, კანონპროექტის განახლებულ ვარიანტში, არსებითი ცვლილებები არ შსულა.
რაც შეეხება შსს-ს პასუხისმგებლობას, ამ მიმართულებთ, სამინისტრო პასუხისმგებელია ავტობუსებში, სამარშრუტო და არასამარშრუტო ტაქსებში მოწევისა და მწეველთა კონტროლზე. ამ მიმართულებითაც კანონპროექტს ეფექტურობის მიმართულებით პრობლემები აქვს და მხოლოდ ფორმალურ ხასიათს ატარებს.
არაკონსტიტუციური და ტექნიკურად შეუძლებელი რეგულაციები
კანონპროექტი ითვალისწინებს ისეთ აბსურდულ ცვლილებებს რომელთა პრაქტიკაში განხორციელებაც შუძლებელი და არაკონსტიტუციურია. უფრო კონკრეტულად კანონპროექტის მიხედვით, თამბაქოს იმპორტიორი/მწარმოებელი კომპანიები ვალდებულნი, არიან ნებისმიერ ადამიანს აუნაზღაურონ მკურნალობის ხარჯები, თუ ეს ადამიანი ჩათვლის, რომ მისი ჯანმრთელობა თამბაქოს მოხმარებით შეირყა. ასევე იკრძლება ჯანდაცვითი გადაწყვეტილებების მომზადების პროცესში თამბაქოს ინდუსტრის ან სახლემწიფოს წარმომადგენლის ნებისმიერი ფორმით ჩართულობა და განხილვებში მისი პოზიციის დაფიქსირება. რაც თავის მხრივ მხარეებს უზღუდავს საკუთარი პოზიციის დაფიქსირებისა და თემის ორივე მხრიდან განხილვის საშუალებას.
თავისი შინარსით კიდევ ერთი მოუქნელი ინიციატივა, კანონპროექტს ახლავს, დაწესებულებების ტერიტორიაზე მოწევის შემთხვევაში, დაწესებულებებისთვის ლიცენზირების შეჩერება. უფრო კონკრეტულად კი ისეთ დაწესებულებაში ან დაწესებულების ტერიტორიაზე, სადაც მოწევა აიკრძალება, ნებისმიერი დამრღვევის ქმედების გამო დაწესებულებას შუჩერდება სამუშაო ლიცენზია. აღნიშნული ინიციატივა იმდენად ბუნდოვანი და არასამართლიანია, რომ მისი პრაქტიკაში დანერგვის შემთხვევაში რისკის ქვეშ დადგება, როგორც არაერთი დაწესებულების სრულფასოვანი საქმიანობა, ისე ამ რეგულაციის რელობაში აღსრულების მექანიზმები.
აფბა მიიჩნესვს, რომ ამ ხარვეზებს სერიოზული ყურადღება უნდა მიექცეს, წინააღმდეგ შემთხვევასი კაონპროექტი მრავალი მიმართულებით მოიტანს ზიანს.
Previous articleსაჯარო რეესტრში ადგილობრივი მუნიციპალიტეტებისათვის ახალი აპლიკაცია შეიქმნა
Next article„ბლექ სი არენა ჯორჯიამ“ კულტურული ღონისძიებების განსახორციელებლად კონკურსი გამოაცხადა
RELATED ARTICLESMORE FROM AUTHOR
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
რუსთავში სასამართლო საქმეთა ელექტრონული განაწილების პროგრამის პრეზენტაცია მიმდინარეობს
სასკოლო ბუფეტებში არაჯასაღი საკვები აღარ გაიყიდება
რუსთავის მერია და თეატრი დრამატურგთა კონკურსს აცხადებენ
ბოლნისის მუნიციპალიტეტის 12 საბავშვო ბაგა-ბაღში დღეს დილიდან სასწავლო-აღმზრდელობითი პროცესი განახლდა
გლდანში სატვირთო მანქანა დაგორდა და ოცამდე მანქანა დააზიანა
ბოლნისის მუნიციპალიტეტის გამგებელმა სტიქიის შედეგად დაზიანებული მიწის სავარგულები მოინახულა
რუსთავის მუნიციპალიტეტის საკრებულომ რამდენიმე მნიშვნელოვანი გადაწვეტილება მიიღო
ახალშობილებს მაღალი ხარისხის საინდეტიფიკაციო სამაჯურებით დაასაჩუქრებენ
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
სკოლის გამოსაშვები გამოცდები, შესაძლოა, რამდენიმე საგანში გაუქმდეს
რუსთაველი აბიტურიენტები, რომლებმაც ზოგად უნარებში საუკეთესო შედეგები აჩვენეს
ზოგადი უნარების გამოცდის პირველადი შედეგების გამოქვეყნების თარიღი ცნობილია